 **Obec Kotmanová, Kotmanová č. 122, 985 53 Mýtna** 

**Zápisnica z riadneho OZ konaného dňa 22.11.2017 o 17,30 hod. v Kultúrnom dome v Kotmanovej**

**Prítomní poslanci: Obyvatelia obce:**

Jozef Buček

Alena Chlebničanová

Peter Tušim

**Kontrolórka obce** – Ing. Gabriela Fabiánová - prítomná

**Program obecného zastupiteľstva:**

1. Otvorenie zasadnutia
2. Určenie zapisovateľa a overovateľov zápisnice.
3. Rozpočtové opatrenie č. 3/2017
4. Rôzne
5. Uznesenie
6. Záver

**1/ bod: Otvorenie zasadnutia**

 Starostka obce privítala prítomných poslancov OZ a skonštatovala, že sú prítomní traja poslanci a zasadnutie je uznášania schopné. Otvorila riadne zasadnutie obecného zastupiteľstva v Kotmanovej , ktoré sa konalo v súlade s ustanovením § 13 ods. 4 písmeno. a/ zákona NRSR č. 369/1990 Zb. o obecnom zriadení v znení neskorších predpisov a noviel, ktoré bolo zvolané písomnou pozvánkou aj s programom zasadnutia. Pozvánka na OZ bola zverejnená na obecnej tabuli. Podľa prezenčnej listiny starostka konštatovala, že boli prítomní traja poslanci OZ a tak OZ bolo uznášania schopné. Zasadnutia sa zúčastnila aj HK obce p. Ing. Fabianová. Prítomných poslancov sa starostka opýtala či má niekto niečo na doplnenie programu. Poslanci nepredložili body na doplnenie programu a tak sa hlasovalo a rokovalo podľa nasledovné body programu:

1. Otvorenie zasadnutia
2. Určenie zapisovateľa a overovateľov zápisnice.
3. Rozpočtové opatrenie č. 3/2017
4. Rôzne
5. Uznesenie
6. Záver

**Uznesenie č. 18/2017 z 22.11.2017**

Obecné zastupiteľstvo v Kotmanovej

a/ schvaľuje: Program rokovania bez zmien podľa priloženej pozvánky.

Hlasovanie:

Za : 3 (Jozef Buček, Alena Chlebničanová, , Peter Tušim)

Proti: 0 Zdržal sa: 0

Uznesenie bolo schválené.

**2/ bod: Určenie zapisovateľa a overovateľov zápisnice**

 Za zapisovateľa zápisnice určila starostka pracovníčku OcÚ pani Ivetu Belicovú, za overovateľov poslancov Jozefa Bučeka a Petra Tušima. Voľba návrhovej komisie a komisie verejného záujmu – všetci prítomní poslanci.

**Uznesenie č. 19/2017 z 22.11.2017**

Obecné zastupiteľstvo v Kotmanovej

a/ berie na vedomie, že starostka určila za zapisovateľku Ivetu Belicovú a za overovateľov zápisnice poslancov Jozefa Bučeka a Petra Tušima

b/ berie na vedomie, že starostka obce určila do návrhovej komisie všetkých prítomných poslancov t.j. Jozef Buček, Alena Chlebničanová, Peter Tušim

c/ berie na vedomie informáciu p. starostky, že navrhla do komisie na ochranu verejného záujmu všetkých prítomných poslancov t.j. Jozef Buček, Alena Chlebničanová, Peter Tušim

Hlasovanie :

Za : 3 (Jozef Buček, Alena Chlebničanová, , Peter Tušim)

Proti: 0 Zdržal sa: 0

Uznesenie bolo schválené.

**3/bod: Rozpočtové opatrenie č. 3/2017**

 Obec Kotmanová pristúpila k úprave rozpočtu podľa § 14 zákona č. 583/2004 Z. z. o rozpočtových pravidlách územnej samosprávy ako Rozpočtové opatrenie č. 3/20017 . V rozpočtovom opatrení č. 3 sa v porovnaní s rozpočtovým opatrením č.2 počíta s navýšením príjmov o 1 030,-- € a o takúto sumu aj s navýšením výdavkov. Ostatné zmeny v rozpočte sa robili v presunoch jednotlivých položiek na strane výdavkov. Došlo k navýšeniu výdavkov na položke –kapitálové výdavky o sumu 7 100,-- € , náväzne na to sa o túto sumu ponížili iné položky prevažne z kategórie- 0320 požiarna ochrana, 0620 rozvoj obci, 0820 obecná knižnica. Zmenu bolo nutné vykonať z dôvodu realizovanej stavby – oprava strechy na budove kultúrneho domu a obecného úradu.

Rozpočtové opatrenie č. 3/2017 kde je každá zmena na položkách / **+, -** / vyčíslená, tvorí prílohu zápisnice.

Rozpočet obce po úprave činí na strane príjmov aj na strane výdavkov 88 280,--€

 V súvislosti s rozpočtovými úpravami p. starostka informovala poslancov OZ o prijatí štátnych prostriedkov do rozpočtu obce na strane príjmov aj výdavkov / dotácia z VÚC na kultúrne podujatia, dávky v hmotnej núdzi zasielané z úradu práce na obec ako osobitného príjemcu, voľby do orgánov samosprávnych krajov/.

Vyčíslená výška prostriedkov tvorí prílohu zápisnice.

**Uznesenie č. 20/2017 z 22.11.2017**

Obecné zastupiteľstvo v Kotmanovej

a/ schvaľujeRozpočtové opatrenie č. 3/2017 podľa § 14 zákona č. 583/2004 Z. z. o rozpočtových pravidlách územnej samosprávy

* písm. a) presun rozpočtovaných prostriedkov v rámci schváleného rozpočtu
* písm. b) povolené prekročenie príjmov v sume 1 030,-- €
* písm. c) povolené prekročenie výdavkov v sume 1 030,-- €

b/ berie na vedomie informáciu starostky o prijatí štátnych prostriedkov na strane príjmov aj výdavkov do rozpočtu obce

Hlasovanie:

Za : 3 (Jozef Buček, Alena Chlebničanová, , Peter Tušim)

Proti: 0 Zdržal sa: 0

Uznesenie bolo schválené

**4/ bod: Rôzne**

V tomto bode podala „Správu o výsledku kontroly“ hlavná kontrolórka o vykonanej kontrole podľa schváleného plánu kontrolnej činnosti:

„Kontrola plnenia rozpočtu Obce Kotmanová k 30.9.2017 zameranú na plnenie podmienok pre prijatie návratných zdrojov financovania „

Poslanci OZ si správu vypočuli, ale nakoľko v správe odporúčala HK obce prijať určité uznesenia tak na návrh starostky obce bola správa HK presunutá na ďalšie zasadnutie OZ, ktoré je naplánované na 15.12.2017. Starostka obce svoj návrh odôvodnila tým, že nie sú prítomní všetci poslanci a mali by byť s informáciami osobne oboznámení.

**Uznesenie č. 21/2017 z 22.11.2017**

Obecné zastupiteľstvo v Kotmanovej

a/ berie na vedomie návrh starostky obce o presune prejednávania „Správy o výsledku kontroly „ na najbližšie zasadnutie OZ.

Hlasovanie:

Za : 3 (Jozef Buček, Alena Chlebničanová, , Peter Tušim)

Proti: 0 Zdržal sa: 0

Uznesenie bolo schválené

**5/ bod: Uznesenie**

Jednotlivé uznesenia prečítala pracovníčka OcÚ pani Iveta Belicová.

**6/ bod: Záver**

Na záver starostka prítomným poslancom poďakovala za účasť na OZ a týmto OZ ukončila.

Zapisovateľka zápisnice

Iveta Belicová .............................

Overovatelia: Jozef Buček .............................

 Peter Tušim .............................

 ....................................

 Bc. Mária Oravcová

 starostka obce